Helir-Valdor Seeder
Helir-Valdor Seeder (sündinud 7. septembril 1964 Viljandis) on Eesti poliitik, 2017–2023 erakond Isamaa esimees ja 2019–2021 ning alates 19. juulist 2022 kuni 10. aprillini 2023 XIV Riigikogu esimene aseesimees. Ta on XV Riigikogu liige. 6. aprillist 2011 kuni 26. märtsini 2014 oli ta Andrus Ansipi kolmandas valitsuses põllumajandusminister. Ta oli põllumajandusminister ka Andrus Ansipi teises valitsuses. Pärast sotsiaaldemokraatidest ministrite ametist vabastamist oli Seeder 21. maist 4. juunini 2009 ühtlasi rahandusministri kohusetäitja.